Hercílio Luz zubia

Hercílio Luz zubia (portugesez: Ponte Hercílio Luz) Brasilgo Zubi eseki bat da. Florianópolis hirian dago eta hiriaren mendebaldea (kontinentean dagoena) Santa Catarina uhartearekin lotzen du. Brasilgo zubi eseki luzeena da. Florianópolis hiriko ikur ezagunena da. Historia Santa Catarina estatuko gobernadorea zen Hercílio Luz izan zen zubia egiteko agindua emanz uena, horregatik darama haren izena. Garai hartan 40.000 florianopolistar ziren ferryen bidez uhartearen eta hiriaren erdigunearen arteko bidaia egiten zutenak. 1922ko azaroaren 14an hasi zituzten eraikuntza lanak eta 1926ko maiatzaren 13an inauguratu zen. Hercílio Luzek ez zuen zubia amaituta ikusi, 1924an hil baitzen. Segurtasun baldintza kaskarrak zituela eta, 1982an itxi egin zen zubia. 1988an berriz ireki zuten baina oinezkoentzako, txirrindularientzako, motozaleentzako eta zalgurdientzako soilik, hala ere 1991n berriz itxi zuten. 2006an berriztatze lanak abiatu zituzten eta 2019an berriz ireki zen. Hasieran oinezkoak eta txirrindulariak igarotzen ziren bertatik eta 2020an trafikoari ireki zitzaion berriro. Egitura Altzairuz eta hormigoiz eginda dago. 821 metrotako luzera du eta 75 metrotako altuera duten bi zutabek esuten diote zubiari. Zutabe bien arteko distantzia 340 metrotakoa da. Zubiaren eta uraren arteko distantzia 43 metrotakoa da. Erreferentziak Kanpo estekak